Edward Norton

Edward Harrison Norton (s. 18. elokuuta 1969 Boston, Massachusetts) on yhdysvaltalainen näyttelijä ja elokuvantekijä. Norton aloitti elokuvauransa vuonna 1996. Hän on saanut kolme Oscar-ehdokkuutta. Lisäksi hän on voittanut Golden Globen. Norton on toiminut näyttelemisen lisäksi ohjaajana ja tuottaja sekä käsikirjoittajana. == Nuoruus == Norton syntyi Bostonissa vuonna 1969. Hänen isänsä oli liittovaltion syyttäjä ja äiti englanninopettaja. Norton on kuuluisan intiaanin Pocahontasin jälkeläinen 12. sukupolvessa. Norton varttui Columbiassa Marylandissa. Hän kiinnostui näyttelemisestä jo viisivuotiaana ja kävi lapsena teatterikoulua. Ensimmäisen kerran teatterilavalla hän esiintyi kahdeksanvuotiaana. Valmistuttuaan high schoolista Norton opiskeli Yalessa tähtitiedettä, historiaa ja japanin kieltä sekä näytteli yliopistonsa teatterituotannoissa. Luettuaan historiasta tutkinnon Norton asui Japanissa muutaman kuukauden ajan. Palattuaan New Yorkiin hän työskenteli säätiössä, joka pyrkii pysäyttämään kaupunkialueen rappeutumisen. == Ura == Norton jatkoi näyttelemistä työnsä ohessa ja päätti lopulta ryhtyä kokonaan näyttelijäksi. Hän esiintyi Edward Albeen näytelmässä Fragments vuonna 1994 ja liittyi New York Signature -teatteriryhmään. Nortonin ensimmäinen elokuvarooli oli murhasta syytettynä kuoripoikana elokuvassa Alaston pelko (1996), josta hän sai heti Golden Globen ja Oscar-ehdokkuuden. Sitä seurasivat samana vuonna laulurooli musikaalissa Kaikki sanovat I Love You ja asianajajan rooli elokuvassa Larry Flynt – Minulla on oikeus. Nortonin muita elokuvia ovat esimerkiksi American History X (1998), Fight Club (1999), Valtikka (2001), Frida (2002), 25th Hour – viimeinen ilta (2002), Silmänkääntäjä (2006), Kirjava huntu (2006), The Incredible Hulk (2008), Moonrise Kingdom (2012), The Grand Budapest Hotel (2014) ja Birdman (2014). Hän on myös ääninäytellyt elokuvissa Sausage Party (2016) ja Isle of Dogs (2018). ==Yksityiselämä== Norton on ollut naimisissa Shauna Robertsonin kanssa vuodesta 2012. == Filmografia == === Näyttelijänä === Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1996 Alaston pelko Primal Fear Aaron Stampler 1996 Kaikki sanovat I Love You Everyone Says I Love You Holden Spence 1996 Larry Flynt – Minulla on oikeus The People vs. Larry Flynt Alan Isaacman 1998 Rounders – ässä hihassa Rounders Lester Murphy 1998 American History X American History X Derek Vinyard 1999 Fight Club Fight Club kertoja 2000 Usko koetuksella Keeping the Faith Brian Finn 2001 Valtikka The Score Jack Teller 2002 Smoochy Death to Smoochy Sheldon Mopes / Smoochy the Rhino 2002 Frida Frida Nelson Rockefeller 2002 Punainen lohikäärme Red Dragon Will Graham 2002 25th Hour – viimeinen ilta 25th Hour Monty Brogan 2003 The Italian Job The Italian Job Steve Frazelli 2004 Kingdom of Heaven – Taivas maan päällä Kingdom of Heaven King Baldwin IV 2005 Down in the Valley Down in the Valley Harlan Fairfax Carruthers 2006 Silmänkääntäjä The Illusionist Eisenheim 2006 Kirjava huntu The Painted Veil Walter Fane 2008 The Incredible Hulk The Incredible Hulk Bruce Banner / Hulk 2008 Pride and Glory Pride and Glory Ray Tierney 2009 Valehtelemisen sietämätön keveys The Invention of Lying liikennepoliisi 2009 Leaves of Grass Leaves of Grass Bill Kincaid / Brady Kincaid 2010 Stone Stone Gerald ”Stone” Creeson 2012 Moonrise Kingdom Moonrise Kingdom Randy Ward 2012 Medusan perintö The Bourne Legacy Eric Byer 2014 The Grand Budapest Hotel The Grand Budapest Hotel Henckels 2014 Birdman Birdman Mike Shiner 2016 Sausage Party Sausage Party Sammy Bagel Jr. (äänirooli) 2016 Kaikenkattava kauneus Collateral Beauty Whit Yardsham 2017 The Guardian Brothers The Guardian Brothers Yu Lei (äänirooli) 2018 Isle of Dogs Isle of Dogs Rex (äänirooli) 2019 Alita: Battle Angel Alita: Battle Angel Nova (kreditoimaton rooli) 2019 Motherless Brooklyn Motherless Brooklyn Lionel Essrog 2020 The French Dispatch The French Dispatch kidnappaaja 2023 Glass Onion: Veitset esiin -mysteeri Glass Onion: A Knives Out Mystery Miles Bron ===Ohjaajana=== * Usko koetuksella (Keeping the Faith, 2000) * Motherless Brooklyn (2019) ===Tuottajana=== * Usko koetuksella (Keeping the Faith, 2000) * 25th Hour – viimeinen ilta (25th Hour, 2002) * Dirty Work (vastaava tuottaja, 2004) * Down in the Valley (2005) * Kirjava huntu (The Painted Veil, 2006) * Motherless Brooklyn (2019) == Mainittavia tunnustuksia == * 1997: Oscar-ehdokkuus elokuvasta Primal Fear (paras miessivuosa) * 1997: Bafta- ehdokkuus elokuvasta Primal Fear (paras miessivuosa) * 1997: Golden Globe -palkinto elokuvasta Primal Fear (paras miessivuosa) * 1997: MTV Movie Awards -ehdokkuus elokuvasta Primal Fear (paras pahis) * 1999: Oscar-ehdokkuus elokuvasta American History X (paras miespääosa) * 2000: MTV Movie Awards -ehdokkuus elokuvasta Fight Club (paras tappelu) * 2014: Oscar-ehdokkuus elokuvasta Birdman (paras miessivuosa) == Lähteet == == Aiheesta muualla == * * Edward Norton NNDB:ssä Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Yhdysvaltalaiset elokuvaohjaajat Luokka:Yhdysvaltalaiset elokuvakäsikirjoittajat Luokka:Golden Globe -palkinnon saajat Luokka:Amerikanenglantilaiset Luokka:Vuonna 1969 syntyneet Luokka:Elävät henkilöt Luokka:Seulonnan keskeiset artikkelit